נובמבר 2018

חוקרות וחוקרים בפקולטה למדעי החברה יקרים,

להלן פירוט **הדרישות האתיות באוניברסיטה העברית במחקרים העוסקים בבני אדם**. דרישות אלו חופפות ומותאמות לנדרש כיום במוסדות אקדמיים בארץ ובעולם, ולצרכי פרסומים מדעיים.

ראו גם באתר האוניברסיטה העברית: <http://ethics.huji.ac.il>

דוגמאות לטפסים השונים ולכתבי הסכמה: <http://ethics.huji.ac.il/node/30>

נוהל אתיקה במחקרים מדעיים שמעורבים בהם בני אדם (מאתר המזכירות האקדמית):

עברית: <http://academic-secretary.huji.ac.il/?cmd=regulations.145>

אנגלית: <http://academic-secretary.huji.ac.il/?cmd=regulations.195>

**חובת ההכשרה**

החל משנה"ל תשע"ג כלל חברי סגל אקדמי, מנחים, דוקטורנטים ומסטרנטים באוניברסיטה העברית שעוסקים במחקר בבני אדם חייבים לעבור קורס הכשרה מקוון ולהציג לוועדת האתיקה את האישור כי עברו הכשרה זו.

פרטים והרשמה לקורס ההכשרה בלינק הבא:

<https://research.huji.ac.il/page/Experiments_Involving_Human_Subjects_Obligatory_Training_Hebrew>

**הוראות כניסה ושימוש בתוכנה**:

* ניתן ללמוד את הקורס ולעבור את ההכשרה מכל מחשב. היכנסו לאתר התוכנה: www.citiprogram.org
* משתמשים חדשים הקליקו register
* בשדה 'Participating Institutions' בחרו Hebrew University of Jerusalem.
* מלאו פרטים אישיים ובחרו את המודול המתאים.
* הקורס Social Behavioral Basic Research הינו הכללי ביותר ומתאים לכל.
* לחצו ENTER להתחלה.
* הלימוד אורך כ-4 שעות.
* לאחר כל חלק ישנו שאלון שיש לעבור אותו בציון 70 לפחות.
* בסיום הקורס מונפקת התעודה שאותה יש להציג לוועדת האתיקה.

**הגדרות**

בהתאם לנוהל המכונה "**אתיקה במחקרים מדעיים שבהם מעורבים בני אדם**", מרבית המחקרים המתקיימים בפקולטה למדעי החברה מערבים בני אדם, ולכן הם מחייבים אישור מועדת האתיקה. הגדרת "**מחקר מדעי בו מעורבים בני אדם**" הינה כל מחקר מדעי שבו מעורבים בני אדם בהשתתפותם הישירה והפעילה וזאת באמצעות מתן חומר מגופם, כולל חומר גנטי, אבל גם בנטילת חלק בראיונות, במילוי שאלון או בשיחה בשדה המחקר בהשתתפות חוקר או חוקרת בהקשר של פעילותם המחקרית. האישור נדרש אם כן בכל מחקר שנערך על ידי חוקר או חוקרת העובדים באוניברסיטה העברית והמתבצע בתחומיה, במעבדותיה או בשמה של האוניברסיטה העברית. (להלן: "**מחקר**"). בהמשך להגדרות אלו, "**חוקר**" הינו כל עובד אקדמי כמשמעותו בתקנון העובדים האקדמיים באוניברסיטה העברית, וכל תלמיד שעושה עבודת מחקר. ב"**משתתף**" או ב"**נחקר**" הכוונה היא לכל אדם שנוטל חלק במחקר מדעי בו מעורבים בני אדם, בין בתשלום ובין ללא תשלום, והוא אינו החוקר או עובד מינהלי/טכני המסייע במחקר.

**במחקרים בבני אדם קיימות סוגיות אתיות שונות. הדרישות האתיות העיקריות הן:**

1. קבלת הסכמה מפורשת ומודעת של הנחקרים להשתתף במחקר.

2. היעדר כפיה על הנחקרים )ישירה או עקיפה( להשתתף במחקר.

3. שמירת האנונימיות של משתתפי המחקר.

בבואה לדון בבקשה לאישור אתי, מניחה הועדה על שולחנה דרישות אלו ובודקת את הבקשה בהתאם למידת הרלוונטיות שלהן למחקר הספציפי.

**חלוקה לוועדות אתיות: למי פונים?**

**יש להגיש את הבקשות האתיות לפי החלוקה הבאה:**

1. **עבודות סמינריוניות**: אישור ממנחה העבודה ומעמית במחלקה.

2. **עבודות מוסמך**: ועדת האתיקה של המחלקה (לפי הרשימה המופיעה מטה).

3. **דוקטורט** – ללא מימון מקרנות חוץ: תת-וועדה פקולטטית דרך נציג המחלקה (מפורט למטה) או ישירות ליו''ר תת-וועדה בפקולטה, איכותנית או כמותנית לפי הענין.

4. **חברי הסגל – ללא מימון מקרנות חוץ**: תת-וועדה פקולטטית דרך נציג המחלקה (מפורט למטה) או ישירות ליו''ר תת-וועדה בפקולטה, איכותנית או כמותנית לפי הענין.

5. **מחקרים המיועדים למימון קרנות החוץ**: מחייבים אישור IRB, ויוגשו לועדת האתיקה העליונה של האוניברסיטה - דרך יו''ר הועדה, פרופ' אורן פרוי מהפקולטה לחקלאות. oren.froy@mail.huji.ac.il

נא פנו בשאלות לנציג מחלקתכם או ליו''ר הועדה הפקולטטית - ד"ר יהודה גודמן ygoodman@huji.ac.il

**הרכב תתי הועדות, כמותנית ואיכותנית, בפקולטה למדעי החברה 2017-2018**:

**תת ועדה 1 – כמותנית:**

**ראש תת הועדה**: ד"ר יפתח יובל, פסיכולוגיה iftah.yovel@mail.huji.ac.il

**חברים**: ד"ר שלמה ישראלי, פסיכולוגיה Shlomo.Israeli@mail.huji.ac.il

 ד"ר איתי שוורץ, כלכלה ity.shurtz@mail.huji.ac.il

  פרופ' בני יקיר,    סטטיסטיקה      benjamin.yakir@gmail.com

 ד"ר אייל פאר, בי"ס למדיניות ציבורית  eyal.peer@mail.huji.ac.il

**תת ועדה 2 – איכותנית:**

**ראש תת ועדה**: ד"ר יהודה גודמן, סוציולוגיה ואנתרופולוגיה, ygoodman@ huji.ac.il

**חברים**:             ד"ר ניק ג'ון                 תקשורת       n.john@huji.ac.il

          פרופ' נעם לוין /סמס' א'              גיאוגרפיה       noamlevin@mail.huji.ac.il

            פרופ' איתי פישהנדלר/ סמס' ב'       גיאוגרפיה     Itay.Fishhendler@mail.huji.ac.il

            ד"ר דניאל שוורץ                         מדע המדינה      Daniel.Schwartz3@mail.huji.ac.il

           פרופ' משה הירש             יחב"ל       Moshe.Hirsch@mail.huji.ac.il

**אישור יתקבל בהחלטת רוב חברי תת וועדה**. במקרה של מחלוקת תועבר ההצעה ליו"ר, ד"ר יהודה גודמן. ובמקרה של התלבטות תיערך התייעצות גם עם ועדת האתיקה העליונה של האוניברסיטה.

**כמה זמן לוקח לקבל אישור?**

הועדה מנסה לענות מהר ככל שניתן. הזמן המדויק תלוי באופי המחקר ובסוגיות האתיות שעולות בו.

כדאי לשלוח את טופס הבקשה לפני תחילת המחקר, גם אם המחקר מיועד לקבל מימון וטרם הוגש לקרן.

נא הגישו את הבקשה סמוך לתחילת המחקר בפועל, בעת שהמתודולוגיה ברורה דיה כדי שהבקשה תהיה קרובה עד כמה שניתן למחקר כפי שיבוצע בפועל. אם חלים שינויים רלוונטיים במחקר יש להגיש בקשה נוספת.

**הטפסים הנדרשים בבקשה לאישור אתי (נא למלא את כל הפרטים)**

1. טופס בקשה לאישור אתי

2. טופס הסכמה מראש שאותו יש להכין בהתאם למחקר הספציפי (ההנחיות כלולות בטופס הבקשה)

3. אישור(ים) על השלמת ההכשרה האתית המקוונת. במקרה של תלמידי מ.א. ודוקט', נדרש גם אישור המנחה.

**הוראות הגשה: נא הגישו כל הטפסים במייל אחד. רצוי ששמות הקבצים יהיו באנגלית. תרגמו כותרת המחקר לאנגלית. טפסי בקשה והסכמה בוורד ואישורי קורס ב PDF. נא ציינו בשמות הקבצים שמות פרטיים ומשפחה והימנעו משימוש בשמות קבצים גנריים (להימנע למשל משם קובץ CITI certificate)**